
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00204/2015-04
06.03.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 06.03.2015. године, донела је

О Д Л У К У

о акредитацији студијског програма
мастер академских студија
Утврђује се да УНИВЕРЗИТЕТ У КРАГУЈЕВЦУ – АГРОНОМСКИ ФАКУЛТЕТ У ЧАЧКУ са седиштем у ЦАРА ДУШАНА 34, ЧАЧАК, ПИБ: 101122442, Матични број: 07281536,  испуњава прописане стандарде за акредитацију студијског програма: мастер академске студије – АГРОНОМИЈА са 4 модула: ратарство и повртарство, воћарство и виноградарство, заштита биљака и зоотехника у оквиру поља техничко-технолошких наука и то за упис 32 (тридесетдва) студента у седишту Установе, за извођење на српском језику.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У КРАГУЈЕВЦУ – АГРОНОМСКИ ФАКУЛТЕТ У ЧАЧКУ са седиштем у ЦАРА ДУШАНА 34, ЧАЧАК, је дана 18.02.2015. године поднела захтев за акредитацију студијског програма мастер академске студије – АГРОНОМИЈА са 4 модула: ратарство и повртарство, воћарство и виноградарство, заштита биљака и зоотехника у оквиру поља техничко-технолошких наука под бројем 612-00-00204/2015-04.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У КРАГУЈЕВЦУ – АГРОНОМСКИ ФАКУЛТЕТ У ЧАЧКУ и предлог одлуке, достављени су Комисији за акредитацију и проверу квалитета.
Студијски програм припада пољу техничко-технолошких наука и области биотехничких наука што је у складу са законом и листом области коју је утврдио  Национални савет. Назив диломе МАСТЕР ИНЖЕЊЕР ПОЉОПРИВРЕДЕ је у складу са листом звања коју је утврдио Национални савет, а дужина студија 1 година је у складу са законом.
Програм је прихваћен од стране ННВ 28.01.2015. године, а 26.02.2015 од Сената Универзитета у Крагујевцу.

Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 60.

 Установа је објавила публикацију о студијском програму: Инфирматор за школску 2013/2014,  и подаци су такође присутни на сајту установе www.afc.kg.ac.rs
Студијски програм обезбеђује стицање компетенција за препознатљиве и јасне професије и занимања.

Сврха јасно и недвосмислено формулисана и у складу је са основним задацима и циљевима установе.

Циљеви су јасно формулисани и у складу су са задацима установе и укључују стицање компетенција и вештина. Додатак дипломе је приложен и обухвата све потребне елементе. 

Jасно је наведено које опште и предметно специфичне способности студенти стичу савладавањем програма.

Структура курикулума обухвата распоред предмета по семестрима, фонд часова и број ЕСПБ. Студенти на свим модулима остварују 630 часова годишње или 21 часа недељно, од чега су 11 часова недељно предавања и вежбе или 52,38%, од тога су предавања 6 часова недељно или 54,55%, за све модуле, чиме је испуњен законски услов да студент мора имати најмање 20 часова активне наставе недељно, односно 600 часова годишње и минимум 50% предавања и вежби и од тога минимум 50% предавања и вежби, од тога минимум 50% предавања.

У курикулуму предвиђена је стручна пракса од 45 часова и 3 бода за све модуле; СИР 10 часова недељно и 12 бодова за све модуле; Мастер рад 15 бодова за све модуле; Укупно предмета 5, 1 обавезни за све модуле и 4 изборна који се бирају са листе од 19 предмета–модул 1; 19 предмета–модул 2; 16 предмета-модул 3 и 10 предмета–модул 4

Установа је приложила Књигу предмета, у којој је сваки предмет  специфициран. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методима извођења наставе, начином провере знања и оцењивања.  

Установа је приложила описе везане за завршни рад и стручну праксу и СИР. Програм је целовит и свеобухватан и нуди најновија стручна сазнања, усаглашен је са другим програмима на истој установи и усклађен са пет рограма иностране високошколске установе.
Програм уписује одговарајући број студената сходно расположивим могућностима установе. Конкурс за упис студената садржи: број, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. 
Студенти полагањем испита стичу одређени број ЕСПБ бодова. Број ЕСПБ бодова je утврђен за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе 30, а максимални 70. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. 
Просечно оптерећење наставника на Установи 5,98 часа недељно, а сарадника 8,09 часа недељно. Наставници запослени са пуним радним временом држе 87,25% наставе.
Укупан број наставника је довољан да покрије укупан број часова наставе на студијском програму.  У реализацији студијског програма мастер академских студија Агрономија укључено је 23 наставника, 22 су стално запослена а 1 по уговору. Просечно оптерећење наставника на студијском програму је 0,83 часа недељно. Нема наставника са ангажовањем већим од 12 часова недељно. 

Наставници стално запослени држе 96,88% наставе.

Испуњен је захтев да је најмање 70% часова, од активне наставе коју држе наставници  са пуним радним временом.

Број сарадника 8 са пуним радним временом, је довољно да покрије укупан број часова наставе на студијском програму, са оптерећењем од 1,14 часова недељно.

Квалификације наставног особља одговарају нивоу њихових задужења и документоване су референцама и подаци су доступни јавности на сајту www.afc.kg.ac.rs
Величина група за предавања и вежбе одговара Допуни стандарда за акредитацију студијских програма у оквиру поља техничко-технолшких наука. 
Обезбеђен је одговарајући простор за извођење наставе. Укупна бруто површина износи 2.293,54 м2 или 4,22 м2/студенту. На Установи на свим програмима и нивоима студира 544 студента. 

На студијском програму уписује се 32 студената годишње. У истом простору се одвија настава и за студенте дипломских и докторских студија установе, али и тада је стандард за простор у потпуности испуњен. Установа је обезбедила амфитеатре, учионице, лабораторије односно друге просторије за извођење наставе, као и библиотечки простор и читаоницу, у складу са потребама  образовног процеса. 

Установа је обезбедила одговарајући радни простор за наставнике и сараднике.

Обезбеђена је сва техничка опрема за савремено извођење наставе. 

Постоје библиотечки ресурси релевантни за извођење студијског програма.

Високошколска установа је обезбедила покривеност предмета одговарајућом уџбеничком литературом са укупно око 490 библиотечких јединица и читаоницу са 20 места. Наведена је листа уџбеника доступна је студентима на студијском програму у број од 247 наслова. Обезбеђена је опремљеност училима и помоћним наставним средствима за нормално одвијање наставног процеса, 188 јединица научне опреме.

Установа је установила процедуре за праћење квалитета студијског програма. Преко студенских анкета проверава се и утврђује се да ли наставници и сарадници имају коректан и професионалан однос према студентима.  
Установа је формирала Одбор за квалитет и самовредновање и комисију за квалитет, и приложила је извештај о самовредновању и резултате студентске анкете. Приложени су документи: Политика обезбеђења квалитета и Стратегија обезбеђења квалитета, Правилник о уџбеницима, као и извод Статута установе којим се регулише оснивање и делокруг рада комисије за квалитет.

Комисија за квалитет броји 6 чланова из свих структура.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У КРАГУЈЕВЦУ – АГРОНОМСКИ ФАКУЛТЕТ У ЧАЧКУ за студијски програм мастер академске студије – АГРОНОМИЈА са 4 модула: ратарство и повртарство, воћарство и виноградарство, заштита биљака и зоотехника у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

У В Е Р Е Њ Е
О АКРЕДИТАЦИЈИ студијског програма

УНИВЕРЗИТЕТ У КРАГУЈЕВЦУ – АГРОНОМСКИ ФАКУЛТЕТ У ЧАЧКУ са седиштем у ЦАРА ДУШАНА 34, ЧАЧАК, ПИБ: 101122442, Матични број: 07281536, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма мастер академске студије – АГРОНОМИЈА са 4 модула: ратарство и повртарство, воћарство и виноградарство, заштита биљака и зоотехника у оквиру поља техничко-технолошких наука и то за упис 32 (тридесетдва) студента у седишту Установе, за извођење на српском језику.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

